AL PSALMEND-REEKS DAGSTUKKIES
NEEM DEEL AAN ONS KURSUS
Inligting oor ons nuwe reeks en kursus
LEES ALLES OOR DIE AL PSALMEND-REEKS EN -KURSUS
Almal van ons het geliefde Psalms, sommige bring 'n frons oor ons voorkop. Die gewildes onderstreep ons, die moeilikes ignoreer ons. Ons doen dit ook in ons gemeentes: sommige gemeentes sing net tradisionele psalms, ander ken nie die berymings nie.
Deur die eeue het gelowige elke dag 'n Psalm gelees. Soms nie net een nie; in sommige tradisies lees mense – vandag nog - steeds drie psalms 'n dag: oggend-, middag, en aandpsalms.
Eugene Peterson het op 'n stadium, toe iemand hom vra hoe moet hy die Psalms bestudeer, bloot aanbeveel: begin by Psalm 1, lees more Psalm 2, en gaan so aan en as jy by Psalm 150 gekom het, begin jy die volgende dag weer net by Psalm 1. En so maak jy vir die res van jou lewe.
Psalms is like thinking about breathing
Terwyl ek Tom Wright se boek, "The case for the Psalms: Why they are essential", gelees het, was hierdie een van die eerste sinne wat my aandag getrek het:
"Psalms is like thinking about breathing".
Dit was asof die Gees met 'n influistering die inspirasie gebring het deur daardie enkele sinnetjie. Na 'n 40-dae reeks oor die Heilige Gees (t.w. "God haal ook asem" – lees hier meer) is 'n volgende 40-dae geloofsreis deur die Psalms dus 'n logiese opvolg. Immers leer die Psalms gelowiges deur die eeue hoe om ons lewensasemhaling as 'n gebed aan te bied vir die Een wat aan ons die Asem (Ruach) gegee het.
Aanlyn-kursus oor vier weke
Die aanlyn kursus bestaan uit 4 weke. Twee keer 'n week word materiaal gelaai wat jy aflaai of aanlyn op jou eie tyd bestudeer.
Die koste vir die kursus beloop R320. Klik op die skakel om vir die kursus te registreer.
KLIK OM TE REGISTREER VIR ONS KURSUS
Ronell Gesels oor AL-PSALMEND
Ronell nooi jou persoonlik uit na die reeks en gesels met die sanger-musikant, Petronel Baard, wat van die Psalms vir die reeks toonset en video's daarvan vrystel.